Valtioneuvoston päätös Lohikoski–Nisulan taajaväkisen yhdyskunnan järjestämisestä
Suomen asetuskokoelma 267/1921.

Valtioneuvoston päätös

Lohikoski–Nisulan taajaväkisen yhdyskunnan järjestämisestä.

Annettu Helsingissä, 12 päivänä joulukuuta 1921.

___

  Valtioneuvosto on, Sisäasiainministeriön esittelyssä, määrännyt, että se asutuskeskus Jyväskylän pitäjän Jyväskylän kylässä, jonka muodostavat osaksi Kangas Pappersbruks Aktiebolag nimisen yhtiön teollisuuslaitokset ympäristöineen ja osaksi siihen rajoittuva, Nisulan tilaan kuuluva alue, on Lohikoski–Nisulan yhdyskunnan nimellä järjestettävä 15 päivänä kesäkuuta 1898 annetun, taajaväkisten maalaisyhdyskuntain järjestämistä eräissä tapauksissa koskevan asetuksen mukaan sekä että Vaasan läänin maaherran tulee puheenalaiselle yhdyskunnalle vahvistaa rakennysjärjestys ynnä asemakaava sekä palo- ja terveydenhoitosäännöt.

  Tätä kaikki asianomaiset noudattakoot.

  Helsingissä, 12 päivänä joulukuuta 1921.

Sisäasiainministeri Heikki Ritavuori.

Karl Modeen.

</div>

Taajaväkiset yhdyskunnat